มาตรการ โรงหนัง-ฟิตเนส กรมอนามัยย้ำขอร่วมมือเพื่อปลอดภัยจากโควิด-19
อธิบดีกรมอนามัย ย้ำมาตรการ โรงภาพยนตร์-ฟิตเนส พร้อมขอร่วมความมือทุกคนทุกฝ่ายเพื่อความปลอดภัยจากโควิด-19 ยัน ไม่ห้ามทานป๊อปคอร์น เครื่องดื่ม แต่ขอให้สวมหน้ากากให้มากที่สุดวันที่ 9 มิ.ย. 2563 แพทย์หญิงพรรณพิมล วิปุลากร อธิบดีกรมอนามัย กระทรวงสาธารณสุข กล่าวถึงมาตรการของโรงภาพยนตร์ และสถานที่ออกกำลังกาย หรือ ฟิตเนส โดยต้องอาศัยความร่วมมือจากทั้งผู้ให้บริการ สถานประกอบการ และผู้รับบริการ ดังนี้โรงภาพยนตร์ มาตรการหลัก1. ทำความสะอาดพื้นผิวและกำจัดขยะทุกวัน2. สวมหน้ากากอนามัย หรือหน้ากากผ้า ทั้งผู้ให้และผู้รับบริการ 3. เว้นระยะห่างไม่น้อยกว่า 1 เมตร 4. จัดให้มีจุดล้างมือหรือเจลแอลกอฮอล์ 5. ควบคุมจำนวนคน ลดความแออัด ลดเวลา 6. ควบคุมทางเข้าออกและลงทะเบียนมาตรการเฉพาะ1. การคัดกรองพนักงานและผู้ใช้บริการทุกครั้ง2. ควบคุม/งดจัดกิจกรรม3. จัดที่นั่งชมภาพยนตร์ หากมาคนเดียวก็จะไม่ให้คนอื่นมานั่งข้าง 4. จัดให้มีการระบายอากาศที่ดี5. สถานที่จำหน่ายอาหารและเครื่องดื่ม 6. ประชาสัมพันธ์ ขั้นตอนการใช้บริการเพื่อป้องกันการแพร่ระบาดโควิด-197. มีนวัตกรรม ใช้เทคโนโลยีเพื่อลดการแพร่ระบาด เช่น การจองแบบออนไลน์สถานที่ออกกำลังกาย หรือ ฟิตเนส สำหรับผู้ประกอบการ1. มาตรการคัดกรอง - มีจุดคัดกรองผู้เข้าใช้บริการ- มีจุดลงทะเบียน2. มาตรการป้องกันโรค - พนักงานและเทรนเนอร์ ต้องสวมหน้ากากอนามัยหรือหน้ากากผ้าตลอดเวลา - เว้นระยะห่างอย่างน้อย 1-2 เมตร ลดการใกล้ชิด- จำกัดผู้เข้าใช้บริการไม่ให้แออัด3. มาตรการทำความสะอาด - ทำความสะอาดอุปกรณ์เครื่องออกกำลังกาย บริเวณที่นั่ง มือจับ และพื้นผิวที่เสี่ยงต่อการสัมผัส ทำความสะอาดห้องน้ำ ห้องสุขา อย่างน้อยทุก 2 ชั่วโมงผู้ใช้บริการ1. ผ่านการคัดกรอง 2. ลงทะเบียนผ่าน ไทยชนะ 3. สวมหน้ากากอนามัยหรือหน้ากากผ้า แต่เมื่อออกกำลังกายสามารถถอดออกได้4. ล้างมือบ่อยๆ หลีกเลี่ยงการใช้มือสัมผัสใบหน้า ตา ปาก จมูก5. หลีกเลี่ยงการอยู่ในพื้นที่แออัด เว้นระยะห่าง 1-2 เมตรทั้งนี้ แพทย์หญิงพรรณพิมล ได้ขอความร่วมมือทุกคนปฏิบัติตามมาตรการเพื่อความปลอดภัย ส่วนคำถามเรื่องการผ่อนคลายมาตรการระยะที่ 4 จะต้องปฏิบัติตัวอย่างไรนั้น อธิบดีกรมอนามัย เน้นย้ำว่ายังต้องใช้หลักการสาธารณสุขในทุกกิจการ รวมถึงผู้ใช้บริการก็ต้องสวมหน้ากากอนามัยหรือหน้ากากผ้า ล้างมือบ่อยๆ ไม่สัมผัสหน้า ระวังพื้นผิวสัมผัสร่วม และเว้นระยะห่างระหว่างกัน ขณะที่เรื่องการทานป๊อปคอร์นและเครื่องดื่มไม่ได้ห้าม แต่หากทานเสร็จขอให้รีบสวมหน้ากาก และขอให้ช่วยกันรักษาความสะอาดด้วย อย่างไรก็ตาม หากทุกคนร่วมมือจนเกิดความมั่นใจก็จะนำไปสู่การค่อยๆ ผ่อนปรนตามลำดับในอนาคต.
อธิบดีกรมอนามัย ย้ำมาตรการ โรงภาพยนตร์-ฟิตเนส พร้อมขอความร่วมมือทุกคนทุกฝ่ายเพื่อความปลอดภัยจากโควิด-19 ยัน ไม่ห้ามทานป๊อปคอร์น เครื่องดื่ม แต่ขอให้สวมหน้ากากให้มากที่สุด
โควิด-19,ไวรัสโคโรนา,โรงหนัง,โรงภาพยนตร์,เปิดโรงหนัง,ฟิตเนส,ป๊อปคอร์น